Årsrapport markeds/økonomiutvalget Jif fotball 2019


Utvalget har i perioden bestått av følgende personer:

Frode Martinsen, Morten Grina Bråten, , Per og Cecilie Hoelsveen, Yngve Larsson og Geir I Sæthren (leder). Tom Erik Frydenlund har også bistått inn mot gruppa.

Det har blitt gjennomført 4 møter i utvalget i 2019.

Ihht ny organisering i Jif fotball ligger ansvar for sponsorarbeid, inntektsbringende tiltak, drift av kiosk, ansvar for hjemmeside/sosiale medier og arr ansvarlig hjemmekamper i under marked/økonomiutvalget.

Det har vært en prioritert oppgave å jobbe med fornyelse av sponsoravtaler og å få til mer langsiktige avtaler som gir større forutsigbarhet på inntektssiden. Dette arbeidet startet i 2018 og jobbes kontinuerlig med. Videre har vi hatt en opprydding mht reklameskilt og fjernet gamle som ikke gjelder lengre.

Videre er det blitt jobbet med fornying og forbedring av vår hjemmeside. Det har kommet opp flere forslag til hvordan vi kan forbedre denne bla opp mot bedre sponsorsynlighet og bedre layout. Jif har i høst byttet leverandør av hjemmeside og dette har medført mye ekstra arbeid for Frode med bistand fra Tom Erik. Er sikker på at den nye løsningen er bedre for klubben.

Det jobbes kontinuerlig med forslag rundt inntektsbringende tiltak. Nytt for året 2019 var at vi holdt Jif kiosken oppe på ballslettene ca 4 dg i uka fra mai og utover høsten. Dette må sies å ha vært en suksess. Vi har over tredoblet inntektene fra kiosken, samtidig som det har vært et bra servicetilbud for foreldre/publikum. En stor takk til Cecilie og Per som har driftet dette på en utmerket måte. De harn A-kamp samtidig fått pusset opp kiosken ytterligere. Organiseringen har vært bra, men vi har sett på noen forbedringspunkter opp mot organiseringen av dugnaden når vi har åpen kiosk i ukedagene.

Av andre tiltak er verving til grassrotandelen. Vi har i underkant av 280 bidragsytere pr i dag i Jevnaker fotball Det blitt jobbet med dette i gruppa, Forslaget er å ha stand på utvalgte hjemmekamper samt ha en ringekveld hvor A og juniorlag ringer til potensielle nye navn. Det har også blitt diskutert forslag om å arrangere andelslag for tipping. 

Utvalget har også en klar målsetning om at vi må være mer synlig opp mot våre samarbeidspartnere og sponsorer ved å tilrettelegge for at de kan markedsføre seg på våre arrangementer. Eks så hadde Sparebank1  stand på Mesterhus julecup 2019 i Jevnakerhallen. Det ble arrangert sponsortreff/sponsorkveld ifm med en a kamp i juni.
Det møtte dessverre få sponsorer men vi prøver igjen i 2020. 
Det er sendt ut nyhetsbrev vår og høst fra Jevnaker fotball til våre sponsorer og samarbeidspartnere med hva som skjer i klubben.

Vi har også fått til at klubben har kjøpt nytt filmutstyr for å filme kamper som legges ut på nett. Frode Martinsen er initiativtaker til dette samt å filme kamper for analyse til trenerapparatet.

Det er kommet tv på møterommet samt kjøkkenet på klubbhuset. Morten Bråten har tatt ansvar og ordnet dette. 

I løpet av perioden har også Yngve Larsson blitt en del av utvalget med ansvar for supporterutstyr, plakater mm.  Dette har resultert i at det har blitt utarbeidet nye kampplakater som henges opp strategisk i bygda. Det jobbes med å innhente tilbud på supporterutstyr, gensere og skjerf.


Det er ikke til å legge skjul på at det er en vanskelig jobb å skaffe penger til drift av klubben, men med ny organisering (2018) og endret struktur jobbes det godt på mange områder i klubben og det lover godt for fremtida.

